Glesie di San Josef (Dolegne dal Cuei)

La Glesie di San Josèf Lavoradôr e jè la Glesie parochiâl di Dolegne dal Cuei, logade te provincie e arcidiocesi di Gurize e tal deanât di Cormons.
Storie
La primissime cjapele a Dolegne fô fate tai prins agns dal Secul XVII. E jere une vore semplice e forsit cuntune uniche navade. Tal 1840 cheste glesie fo inampliade zontant la gnove navade, un absidi, il gnûf Tôr e lis cjapeutis lateralis. Fo ancje restaurade graciis ae une donazion dal imperadôr di Austrie-Ongjarie Francesc josef di Asburc-Lorene tai agns dal 1876-1877 cuant che fô fate la façade di vuê. Colade in disûs, durant de Prime vuere mondiâl e fô doprade come prison pal Carceri militâr di Dolegne. Daspò da vuere la navade e il absidi forin rifâts e la façade restaurade. Finude di fâ tal 1927, il 23 di Otubar di chel an e fô sagrade di man dal arcivescul di Gurize Francesc Borgjie Sedej.
Estieris
La façade e jè fate cun dôs volutis ornamentalis e fregjis e mutîfs tipichis dal periodi Rinassimentâl e de epoche Baroche. Lis volutis barochis a son tignudis sù di dôs parastis. La puarte de glesie e jè normâl pe lis dimensions de glesie, e o vin un Roson cuntune piçule modanature circolâr.
190px|thumb|left|Puarte
200px|thumb|right|Il Tôr
Intieris
Tal absidi, indaûr dal arc sant, o vin un fresc figurant i cuatri evangeliscj, la resurezion di un pavon o di une fenîs da lis sôs cinisis, un pelican che al sfame i sôi fîs e Sant Josèf cuant che al viodì sô fî Jesus. Ducj chests frescs  a forin  fats dal pitôr di Mote Tiburzi Donadon, tal 1940. O vin ancje un pôc dai vielis fresc dal 1840 te cjapele di san Ròc, lis statuis de Beade Vergjine Marie  fatis tal 1908, i stendards di procession dal 1886 fats di Clement dal Neri e un particulâr dipint fât tal 1942 di Jaron Castellan dal 1942 cun la aparizion di Jesus intune bataie tal cîl. L'altâr maiôr al è dal 1913.
Categorie:Glesiis dal Friûl
Categorie:Glesiis di Dolegne dal Cuei
Categorie:Glesiis